Lavrov er kjent som en særdeles dyktig diplomat og forhandler, som før Russlands invasjon av Ukraina var anerkjent internasjonalt. Han regnes som svært lojal til Vladimir Putin og har forsvart Russlands angrep på Ukraina. Lavrov har påstått at Russland ikke har invadert Ukraina og har blitt sammenlignet med Mohammed Said al-Sahhaf («komiske Ali»). Ifølge professor Jardar Østbø var trolig Lavrov mot annekteringen av Krim og ønsket en diplomatisk løsning med Ukraina i 2022.